open-index/open-wikipedia-markdown huggingface dataset:
Nepali Kommunistlik Partei (Ühinenud Marksistid-Leninistid)

**Nepali Kommunistlik Partei (Ühinenud Marksistid-Leninistid)** (nepali keeles नेपाल कम्युनिष्ट पार्टी (एकीकृत मार्क्सवादी-लेनिनवादी), *nēpāl kamyuniṣṭ pārṭī (ēkīkṛt mārksavādī-lēninavādī)*; **NKP (ÜML)**) on Nepali kommunistlik erakond. Sellest sai pärast Panchayati süsteemi lõppu üks riigi suurparteisid.

Erakonna esimees on aastast 2014 Khadga Prasād Sharma Olī. Parlamendis on NKP (ÜML)-ist 79 saadikut (kokku on parlamendis 275 kohta) ning seega moodustatakse suuruselt teine fraktsioon, 2022. aasta valimistel saadi 26,95% häältest. Koos erakonnaga Nepali Kommunistlik Partei (Maoistlikud Tsentristid) (NKP (MT)) moodustati pärast valimisi koalitsioonivalitsus, mis hiljem lagunes. Ühinenud Marksistid-Leninistid on pidanud peaministriametit neli liiget, valitsust on juhitud viis korda.

Kui Nepalis 1991. aastal mitmeparteisüsteem taastati, oli NKP (ÜML) 1991. aasta valimistel suurim opositsioonierakond. Pärast 1994. aasta valimisi juhiti peaminister Man Mohan Adhikari vähemusvalitsust. Aastal 2008 moodustati pärast esimesi kuningajärgseid valimisi NKP (MT)-ga koalitsioonivalitsus. 1. Nepali Põhiseadusassamblee ajal juhiti Madhav Kumar Nepali ja Jhala Nath Khanali valitsusi. Pärast uue põhiseaduse vastuvõtmist juhtis Sharma Olī valitsust. Olī oli peaminister ka pärast 2017. aasta valimisi.

Erakond asutati 1991. aastal kui liitusid Nepali Kommunistlik Partei (Maksistid) ja Nepali Kommunistlik Partei (Maksistid-Leninistid). Mais 2018 liituti Nepali Kommunistliku Parteiga (Maoistlikud Tsentristid) ja moodustati Nepali Kommunistlik Partei, mis hiljem lagunes. Märtsis 2021 taastas Nepali ülemkohus NKP (ÜML)-i tegevuse. Detsembris 2021 oli erakonnas väidetavalt 855 000 liiget, mis tegi sellest riigi suurima partei.

## Vaata ka
* Nepali Kommunistlik Partei (Maksistid-Leninistid) (1978)
* Nepali Kommunistlik Partei (Maksistid) (1986–1991)
* Nepali Kommunistlik Partei (Maksistid-Leninistid) (1998)
* Nepali Kommunistlik Partei (Ühinenud Sotsialistid)
* Nepali Kommunistlik Partei
* Nepali kommunistlike parteide loend

## Viited

## Välislingid
*
Saheli Riikide Konföderatsioon

**Saheli Riikide Konföderatsioon** (prantsuse keeles *Confédération des États du Sahel*, **CES**) on konföderatsioon, kuhu kuuluvad Mali, Niger ja Burkina Faso. See sai alguse 16. septembril 2023 pärast 2023. aasta Nigeri kriisi algust sõlmitud kaitsepaktina kui Lääne-Aafrika riikide liit Lääne-Aafrika Riikide Majandusühendus (ECOWAS) ähvardas hunta kukutamiseks sõjaliselt sekkuda. Kõik CES-i liikmed on endised ECOWAS-i liikmed ning nendes on võimul sõjaväehuntad (pärast vastavalt 2021. aasta Mali riigipööret, 2022. aasta septembri Burkina Faso riigipööret ja 2023. aasta Nigeri riigipööret). Konföderatsioon moodustati 6. juulil 2024 ning enda vastasteks peetakse ECOWAS-i ja Prantsusmaad.

CES-i riikide territooriumil tegutsevad mitmed terroriorganisatsioonid, nagu Islamiriik ja Jama'at Nasr al-Islam wal-Muslimin, ning Mali põhjaosas käib sõda mässulistega. Varem aitasid terroristide ja mässuliste vastu võidelda Prantsusmaa ja Ameerika Ühendriikide väed ning ÜRO rahuvalve. Aastal 2024 katkestas CES suhted Lääne sõjavägedega ning asendas need Vene palgasõduritega, nagu Wagneri grupp.

Konföderatsiooni ametlik eesmärk on ressursside koondamise abil arendada energeetika- ja sidetaristut, luua ühisturg ja rahaliit (valuuta pakutud nimi on sahel), tagada piiriülene liikumisvabadus, majandus industrialiseerida ning investeerida põllumajandusse, kaevandusse ja energeetikasse. Lõppeesmärk on tekitada ühine sõltumatu riik.

## Vaata ka
* G5 Sahel
* Liptako-Gourma Võimukoda
* Ida-Aafrika Ühendus
* Frankofoobia

## Viited

## Välislingid
* Liptako-Gourma harta, millega loodi Saheli Riikide Liit
Oleksandr Tarnavskõi

**Oleksandr Tarnavskõi** (ukraina keeles *Олександр Георгійович Тарнавський*; sündinud 12. mail 1970 Dnipropetrovskis) on Ukraina sõjaväelane. 

Ta lõpetas aastal 1991 Harkovi kaardiväe kõrgema tankivägede kooli ja aastal 1999 Ukraina Riigikaitse Rahvusülikooli. 

## Autasud
* 2022 - Bohdan Hmelnõtskõi ordeni I järk

## Auastmed
* 2021 - brigaadikindral

## Viited
Oliver McBurnie

**Oliver Robert McBurnie** (tuntud ka kui **Oli McBurnie**; sündinud 4. juunil 1996 Leedsis) on Inglismaal sündinud Šotimaa jalgpallur, kes mängib keskründajana Hispaania kõrgliigaklubis Las Palmas.

Jalgpallitreeninguid alustas ta kodulinnaklubis Leeds United. 2010. aastal liitus ta Bradford Cityga, kellega sõlmis 2013. aasta augustis kolmeaastase profilepingu. Bradford City põhimeeskonnas debüteeris McBurnie 2013. aasta lõpus. Hooaja 2014/15 teises pooles oli McBurnie laenul Inglismaa tugevuselt viienda liiga klubis Chester, kus lõi 14 mänguga viis väravat.

2015. aasta juulis sõlmis ta lepingu Swansea Cityga. Hooajal 2015/16 oli ta Swansea Cityst laenul Inglismaa tugevuselt neljanda liiga klubides Newport County ja Bristol Rovers. Swansea City meeskonnas lõi McBurnie kaks väravat 23. augustil 2016 liigakarika teise ringi mängus Peterborough Unitedi vastu. Neli päeva hiljem tegi ta mängus Leicester City vastu oma debüüdi Inglismaa kõrgliigas. Hooaja 2017/18 teises pooles oli McBurnie laenul Inglismaa esiliigaklubis Barnsley. 17 mänguga lõi McBurnie seal üheksa väravat ning ta valiti Barnsley hooaja parimaks mängijaks. Swansea City meeskonnas tegi McBurnie läbimurde hooajal 2018/19, kui lõi Inglismaa esiliigas mängides 22 väravat.

2019. aasta augustis sõlmis ta nelja-aastase lepingu Inglismaa kõrgliigaklubiga Sheffield United. Üleminekusumma oli 17,5 miljonit naelsterlingit, mis tegi tegemast Sheffield Unitedi kõige kallima ostu. Inglismaa kõrgliigas lõi McBurnie oma esimese värava 21. augustil 2019 mängus Leicester City vastu. Inglismaa kõrgliigas jäi hooajal 2019/20 tema arvele kuus väravat. Sheffield Unitedis mängis McBurnie kokku viis hooaega, millest kolm hooaega Inglismaa kõrgliigas ja kaks hooaega esiliigas.

2024. aasta juulis sõlmis ta kolmeaastase lepingu Las Palmasega.

Šotimaa jalgpallikoondises debüteeris McBurnie 23. märtsil 2016 mängus Costa Rica vastu.

## Viited
Tumenev tümak

**Tumenev tümak** (*Postia fragilis*) on klassi *[[Agaricomycetes]]* kuuluv kandseente liik.

## Välislingid
* Tumenev tümak andmebaasis eElurikkus.
Fuscopostia

***Fuscopostia*** on klassi *[[Agaricomycetes]]* kuuluv kandseente perekond.

## Liike
**Fuscopostia fragilis* – tumenev tümak
**Fuscopostia lateritia* – pruunjas tümak
**Fuscopostia leucomallella* – karune tümak

## Välislingid
* ''Fuscopostia'' andmebaasis eElurikkus
Haisev harisirmik

**Haisev harisirmik** (*Lepiota cristata*) on šampinjoniliste (*Agaricaceae*) sugukonda, šampinjonilaadsete (*Agaricales*) seltsi kuuluv liik seeni.

## Välislingid
* Haisev harisirmik andmebaasis eElurikkus
Bridget Phillipson

**Bridget Maeve Phillipson** (sündinud 19. detsembril 1983) on Suurbritannia poliitik, juulist 2024 Suurbritannia haridus- ning naiste ja võrdõiguslikkuse minister. Ta kuulub Leiboristlikusse Parteisse ning aastast 2010 parlamenti.

## Välislingid
* 
*
Mas‘ūd Pezeshkīān

**Mas‘ūd Pezeshkīān** (pärsia keeles مسعود پزشکیان; sündinud 29. septembril 1954) on Iraani poliitik ja torakaalkirurg, 28. juulist 2024 Iraani president. Ta kuulus aastatel 2008–2024 Iraani parlamenti ning oli 2016–2020 parlamendi aseesimees. Ta valiti parlamenti Tabrīzi, Oskū ja Āz̄arshahri valimisringkonnast. Aastatel 2001–2005 oli ta Moḩammad Khātamī valitsuse tervishoiuminister.

Ta seadis oma kandidatuuri üles 2013. aasta presidendivalimisteks, kuid loobus enne valimispäeva. Ta kandideeris 2021. aasta valimistel, kuid ei osutunud valituks.

2024. aasta valimised võitis ta 5. juulil teises voorus, kus kogus 54,76% häältest. Ametisse astus ta 28. juulil 2024. Temast sai 69-aastaselt riigi ajaloo üheksas ja vanim president.

## Viited
Kollane klavulinopsis

**Kollane klavulinopsis** (*Clavulinopsis helvola*) on perekonda klavulinopsis kuuluv seeneliik. 

## Välislingid
* Kollane klavulinopsis andmebaasis eElurikkus
Angela Rayner

**Angela Rayner** (sünninimega **Bowen**; sündinud 28. märtsil 1980) on Suurbritannia poliitik, juulist 2024 Suurbritannia asepeaminister ning eluaseme-, kogukonna- ja kohaliku omavalitsuse minister. Ta on 2020. aastast Suurbritannia Leiboristliku Partei asejuht ja 2015. aastast parlamendi liige. Ta identifitseerib ennast maailmavaatelt sotsialistiks.

Rayner sündis ja kasvas üles Stockportis ning käis üldhariduskoolis. Ta jättis 16-aastaselt kooli pooleli, kuna ootas last. Hiljem õppis ta Stockporti Kolledžis hooldajaks ning töötas kohalikus omavalitsuses. Hiljem töötas ta Unisoni ametiühingus ning astus Leiboristlikku Parteisse. Erakond valis ta 2014. aastal oma kandidaadiks Ashton-under-Lyne'i valimisringkonnas ning ta valiti 2015. aastal parlamenti. Aastatel 2016–2024 oli ta Jeremy Corbyni ja Keir Starmeri varikabinetis mitu korda variminister, 2020. aastal kandideeris edukalt erakonna juhatusse.

Kui Leiboristlik Partei 2024. aasta valimised võitis, sai temast Starmeri valitsuse minister (asepeaminister ning eluaseme-, kogukonna- ja kohaliku omavalitsuse asjade minister). Ajakiri New Statesman hindas ta 2023. aastal riigi mõjukuselt kaheksandaks vasakpoolseks poliitikuks.

## Viited

## Välislingid
* Koduleht
Oksakorgik

**Oksakorgik** (*Fomitopsis ramentacea*) on *[[Fomitopsidaceae]]* sugukonda kuuluv seeneliik.

Seen kasvab peentel lamavatel männiokstel.

## Välislingid
* Oksakorgik andmebaasis eElurikkus.
Rachel Reeves

**Rachel Jane Reeves** (sündinud 13. veebruaril 1979 Londonis) on Suurbritannia poliitik, juulist 2024 varakantsler. Ta kuulub Leiboristlikku Parteisse ning 2010. aastast parlamenti. Aastatel 2010–2024 pidas ta mitmeid variministriameteid.

Reeves sündis Londoni Lewishami linnaosas. Ta õppis Oxfordi Ülikoolis politoloogiat, filosoofiat ja majandust ning lõpetas Londoni Majandus- ja Poliitikateaduste Kooli magistrikraadiga. 

Ta astus Leiboristlikku Parteisse 16-aastaselt, hiljem töötas Bank of Englandis. Ta ei osutunud kahtedel valimistel House of Commonsisse valituks, kuid 2010. aasta valimistel saatis teda edu. Ta toetas 2010. aasta leiboristide juhatuse valimistel Ed Milibandi ning sai oktoobris 2010 juhatuse liikmeks ning oli 2015. aastani variminister.

Kui leiboristid 2024. aasta Suurbritannia üldvalimised võitsid, sai Reevesist Keir Starmeri valitsuse varakantsler. Ta on enam kui 800 aasta jooksul esimene naisvarakantsler. Oma ametiaja alguses jättis ta ära mitmed taristuprojektid ning tõstis avaliku sektori töötajatel palka.

## Välislingid
* Profiil Suurbritannia parlamendi kodulehel
John Healey

**John Healey** (sündinud 13. veebruaril 1960) on Suurbritannia poliitik, juulist 2024 Suurbritannia kaitseminister. Ta kuulub Leiboristlikusse Parteisse ning aastast 1997 Suurbritannia parlamenti. Ta pidas Tony Blairi ja Gordon Browni ajal aastatel 1997–2010 mitmeid madalamaid ameteid.

Pärast 2010. aasta valimisi sai temast Ed Milibandi varivalitsuse liige, kust ta astus tagasi 2011. aastal. Taas kuulus ta varivalitsusse Jeremy Corbyni ajal aastatel 2016–2020.

## Välislingid
* Koduleht
Yvette Cooper

**Yvette Cooper** (sündinud 20. märtsil 1969) on Suurbritannia poliitik, septemrbist 2025 Suurbritannia välisminister. 

Ta kuulub Leiboristlikusse Parteisse ning aastast 1997 Suurbritannia parlamenti.

Cooper on olnud mitmel kõrgel ametikohal, sealhulgas töö- ja pensioniminister aastatel 2009–2010 Gordon Browni valitsuses ning siseminister aastatel 2024–2025. Ta on sõna sekka öelnud poliitilistes debattides, eriti immigratsiooni, julgeoleku ja sotsiaalhoolekande teemadel. 

Cooper on abielus endise leiboristide varivalitsuse rahandusministri Ed Ballsiga.

## Välislingid
* Koduleht
Pat McFadden

**Patrick Bosco McFadden** (sündinud 26. märtsil 1965) on Suurbritannia poliitik, juulist 2024 Lancasteri hertsogkonna kantsler. Ta kuulub Leiboristlikusse Parteisse ja aastast 2005 Suurbritannia parlamenti. McFadden on teeninud mitmes kõrges ametis, sealhulgas Gordon Browni valitsuses äri-, innovatsiooni- ja oskuste ministri abina aastatel 2009-2010. Alates 2021. aasta novembrist oli ta leiboristide varivalitsuse tööhõive- ja pensioniminister (*Shadow Secretary of State for Work and Pensions*). Ta õppis Edinburghi Ülikoolis ning enne poliitikasse minemist töötas poliitilise nõunikuna.

## Välislingid
* Koduleht
Pruun riisikas

**Pruun riisikas** (*Lactarius fuliginosus*) on pilvikuliste sugukonda riisika perekonda kuuluv seeneliik.

Seen on kibeda maitsega ja kupatatult söödav.

## Välislingid
* Pruun riisikas andmebaasis eElurikkus
Błędówi kõrb

**Błędówi kõrb** (poola keeles *Pustynia Błędowska*) on liivane ja kruusane ala Poolas Błędowi küla (osa Metropolia GZM-i Dąbrowa Górnicza linnast) ning Chechło ja Klucze külade vahel. Suur osa kõrbest on Sileesia kõrgendikul Väike-Poola vojevoodkonnas.

Bledowi kõrb on Kesk-Euroopa suurim sisemaal asuv liivaala, liiv tekkis sinna jää sulades tuhandete aastate eest. Kõrbe pindala on 32 km² ning sügavus keskmiselt 40 ning maksimaalselt 70 m. Läbi kõrbe voolab Biała Przemsza jõgi. Kõrbe põhjapoolseim ala on suletud ning seda kasutatakse sõjaväeõppusteks.

## Viited
Tuhfa Fozilova

**Tuhfa Fozilova** (tadžiki keeles: **Тӯҳфа Фозилова**, vene keeles: Туфа Фазыловна Фазылова; 25. aprill 1917 – 3. veebruar 1985) oli Tadžiki NSV näitleja ja laulja. Oma ooperikarjääri jooksul esines ta lüürilise sopranina.

## Elukäik
Fozilova sündis Konibodomis Sugdi vilajetis tavalisse keskklassi peres. Näitlema hakkas Havaskoroni harrastajate näitetruppides. Tema esimene roll oli nimiosa Komil Yashini filmis . 

1933. aastal liitus ta Taškendi muusikateatriga, kuid naasis järgmisel aastal Leninabadi draamateatrisse. 1935. aastal läks Fazilova Dušanbesse, mille nimeks oli tollel ajal Stalinabad, ning hakkas propageerima Tadžiki ooperit ja balleti. Samal ajal mängis ta nimiosa Ghulam Zafari filmis  ja Gultširat Üzeyir Hacıbəyovi filmis Arşın mal alan.

1941. aastal astus Tuhfa Fozilova Nõukogude Liidu Kommunistlikku Parteisse.

1949. aastal astus ta Lahuti Riiklikku Draamakunsti Akadeemiasse. 

Teatritöö kõrvalt mängis ta ka Tadžikfilmi filmides ja oli Tadžiki NSV Kinematografistide Liidu liige (1963).

1957. aastal nimetati Fozilova NSV Liidu rahvakunstnikuks. 1979. aastal pälvis ta Rudaki riikliku preemia. Tuhfa Fozilova pälvis ka mitmeid teenetemärke, sealhulgas ka Lenini ordeni ja Tööpunalipu ordeni.

Fozilova suri Dušanbes 3. veebruaril 1985. Ta maeti Lutšobi kalmistule.

Tema poeg Marat Aripov (27. august 1935 – 29. oktoober 2018) oli samuti tuntud ja autasustatud näitleja.

## Rollid
### Ooper

### Draama

### Filmograafia
* 1943 – 
* 1956 – Дохунда (Dohunda) 
* 1956 – Авиценна (Avitsenna)
* 1961 – Зумрад (Zumrad) – Holsino
* 1962 – Тишины не будет (Vaikust ei tule) 
* 1964 – Буря над Азией (Torm Aasia kohal)
* 1965 – Родившийся в грозу (Sündinud äikesetormis)
* 1966 – 
* 1973 –  – Nigora
* 1976 – Мишка-артист (Kunstnik Miška) – Zafara vanaema
* 1981 – Будьте моим мужем (Ole mu abikaasa) – tadžiki kuurorditüdruk
* 1982 – Сегодня и всегда (Täna ja alati) – Hodžiniso

## Tunnustus
* Tadžikistani NSV austatud kunstnik (1939)
* Tadžikistani NSV rahvakunstnik (1941)
* Lenini orden (1941)
* Tööpunalipu orden (1954)
* NSV Liidu rahvakunstnik (1957)
* Rudaki nimeline Tadžikistani NSV riiklik preemia (1972)
* Oktoobrirevolutsiooni orden
* Austuse märk
* NSV Liidu ja Tadžikistani NSV Ülemnõukogu Presiidiumi aukirjad

## Pärast surma
* Dokumentaalfilmid näitleja elust ja loometeest: “Наша Туфа” (telefilm, režissöör Š. Kiyamov, 1971), “Секрет актрисы" (režissöör V. Ervays, 1977).
* 1985. aastal asutati Tuhfa Fozilova nimeline Konibodomi muusika- ja draamateater.
Lutšob

**Lutšob** võib tähendada järgmist:
* Lutšob — jõgi Tadžikistanis.
* Lutšob — park Tadžikistanis.
* Lutšob — küla Tadžikistanis.
Tommy Tune

**Thomas James Tune** (sündinud 28. veebruaril 1939) on Ameerika Ühendriikide näitleja, tantsija, laulja, lavastaja, produtsent ja koreograaf. Ta on võitnud kümme Tony auhinda, National Medal of Artsi ja tähe Hollywoodi kuulsuste alleel.

## Viited

## Välislingid
* Koduleht
Wes Streeting

**Wesley Paul William Streeting** (sündinud 21. jaanuaril 1983) on Suurbritannia poliitik, juulist 2024 Suurbritannia tervise- ja sotsiaalhoolekandeminister. Ta kuulub Leiboristlikusse Parteisse ning aastast 2015 parlamenti.

Streeting kasvas üles Londoni Stepney linnaosas. Ta õppis Cambridge'i Ülikoolis ajalugu ning oli aastatel 2004–2005 Cambridge'i Üliõpilaste Liidu president. Aastatel 2008–2010 oli ta Suurbritannia Üliõpilaste Liidu president. Ta töötas enne avalikku sektorisse suundumist aasta ka Leiboristliku Parteiga seotud organisatsioonis Progress. Aastal 2010 ta Londoni Redbridge'i linnaosa nõukokku ning aastal 2014 sai temas selle asejuht. 2015. aasta valimistel sai ta parlamenti. Ta valiti tagasi ka aastatel 2017 ja 2019.

Aastal 2020 toimunud leiboristide juhivalimistel toetas ta Jess Phillipsit juhi kohale ja Rosena Allin-Khani asejuhi kohale. Kui Allin-Khan lüüa sai, avaldas ta toetust Ian Murrayle. Kui Keir Starmer Leiboristliku Partei juhiks sai, sai Streetingust aprillis 2020 varivalitsuse minister. Ta pidas erinevaid variministriameteid juulini 2024.

Streeting säilitas 2024. aasta valimistel oma koha parlamendis napilt. Kui leiboristid valimised võitsid, sai temast Starmeri valitsuse tervise- ja sotsiaalhoolekandeminister. Ta on nimetanud Riiklikku tervishoiuteenistust (NHS) katkiseks ning lubanud streigid lõpetada ja vähendada ooteaegu.

## Viited

## Välislingid
* Koduleht
Trumeau

***Trumeau*** on romaani ja gooti arhitektuuris laia ukseava keskel ukse sillust ja tümpanoni toetav tugipost, sageli skulptuurkaunistusega.

Sageli on *trumeau* kaunistatud mõne isiku täisfiguuriga. Selleks võib olla kiriku kaitsepühak, alates 13. sajandi algusest aga Kristuse või Madonna kuju. Romaanikas on harvadel juhtudel (Moissaci kloostrikirik, Souillaci kloostrikirik) *trumeau* kujundatud bestiasambana.

Paljud *trumeau*-piilarid eemaldati barokiperioodil, et baldahhiinikandjatega protsessiooni sissepääsemine uksest oleks hõlpsam, osa purustati Prantsuse revolutsiooni ajal ja osa neist on tänapäevaks asendatud 19. sajandi historitsistliku uusloominguga.

## Pildid

Tarragona - Catedral, claustro 39.jpg|Romaani *trumeau* Tarragona katedraalil
PorcheCentralNordCathedraleChartre041130.JPG|Chartresi katedraali põhjafassaadi keskmine portaal püha Annaga
Chartres - south portal - central bay - Christ.jpg|Chartresi katedraali lõunaportaali *trumeau*-figuur on Kristus (*Beau Dieu*)
Reims-Portail Nord-St Calixte.jpg|Reimsi katedraali *trumeau*
Autun - Cathedrale St-Lazare 01.jpg|Autuni Saint-Lazare'i katedraali peaportaali *trumeau*
Aix - détail portail Saint Sauveur.jpg|Aix' katedraali peaportaali *trumeau*
Beaulieu-sur-Dordogne (19) Abbatiale Portail Méridional Trumeau 09.jpg|Beaulieu-sur-Dordogne'i St-Pierre'i kloostri kiriku sillusekandjad, u 1130–40
PM 103549 F Sens.jpg|Sensi katedraali keskmise lääneportaali püha Stephanuse figuur, u 1200
Sternenkleidmadonna im Freiburger Münster.jpg|Freiburgi toomkiriku madonnakuju, u 1300
Dijon - Chartreuse de Champmol - Portail 1.jpg|Dijoni Champmoli kartuuslaste kloostri kiriku portaal, u 1390


## Viited

## Välislingid
* Trumeau. - Dictionnaire raisonné de l’architecture française du XIe au XVIe siècle
Iida Turpeinen

**Iida Turpeinen** (sündinud aastal 1987) on soome kirjanik ja kirjandusteadlane.

Ta õppis Helsingi ülikoolis kirjandust. Ta on töötanud projektisekretärina ühenduses *Suomen Teatterit*. Ta koostab väitekirja loodusteaduste ja kirjanduse ristumiskohast. Ta võitis aastal 2014 J. H. Erkko kirjutamisvõistluse. Antti Majander kirjeldas Helsingin Sanomate arvustuses Turpeineni debüütromaani *Elolliset* (ilmus aastal 2023) kui "maailmatasemel kirjandust". Romaan ilmus aastal 2024 pealkirja all *Surelikud* ka eesti keeles, sarjas Punane raamat, tõlkijaks Piret Pääsuke. Kuu aega pärast romaani ilmumist oli teda välja antud kolm korda ja detsembriks 2023 müüdud tõlkeõigused 22 keelepiirkonda.

Romaan võitis aastal 2023 Helsingin Sanomate kirjandusauhinna, samal aastal oli ta ka Finlandia kirjandusauhinna ja Tulenkantaja kirjandusauhinna kandidaat
Himaalaja Andmebaas

**Himaalaja Andmebaas** (inglise keeles *The Himalayan Database*) on Ameerika Ühendriikides registreeritud mittetulundusühing, mis haldab ja avaldab samanimelist mägironimiskroonikat. Himaalaja andmebaasis on loetletud kõik ekspeditsioonid Nepali Himaalaja olulistele mägedele alates 1905. aastast. Andmebaas kajastab ka tipputõuse, kui  need on tehtud Hiina ja India poolelt.

Himaalaja Andmebaasi kontor asub Nepalis Katmandus.

1960. aastatel alustas Elizabeth Hawley Nepalis toimunud mägiekspeditsioonide üksikasjalikku dokumenteerimist ekspeditsiooniaruannete ja ekspeditsioonide liikmetega tehtud intervjuude kaudu. Hawley lahkus Himaalaja Andmebaasist 2016. aastal 92-aastaselt, andes juhtimise üle oma kauaaegsele assistendile Billi Bierlingile (sündinud 1967, tegeleb ka mägironimisega).

Andmebaasi tehniline juht on Richard Salisbury.

## Viited

## Välislingid
*Andmebaasi veebisait
Raudteeparvlaev

**Raudteeparvlaev** on laev (parvlaev), mis on ette nähtud raudteesõidukite vedamiseks. 
Tavaliselt on laeva ühel tasandil raudteerööpad ning laeval on ees ja/või taga ramp, mis võimaldab juurdepääsu kaidele. Ameerika Ühendriikides nimetatakse rongiparvlaevu mõnikord ka "autoparvlaevadeks".

Kail on kaldtee ja raskustega tasakaalustatud lülitee või "põll", mis ühendab raudteed laevaga ja võimaldab ka loodete korral kalda ühendust laevaga.

## Vaata ka
* Ro-ro-laev
* Ro-pax-laev
Minamisōma

**Minamisōma** (南相馬市 *Minamisōma-shi*) on linn Jaapanis Fukushima prefektuuris. 

Linnas elas 2020. aasta seisuga 53 462 inimest ja asustustihedus oli 130 in/km². Linna kogupindala on 398,5 km².

Minamisōmat tabas 2011. aastal maavärina tagajärjel tsunami, mis ujutas osa linnast üle. Surma sai üle 1000 elaniku ning 111 jäi kadunuks.

## Viited

## Välislingid
*http://www.city.minamisoma.lg.jp/
Väljakutsujad

"**Väljakutsujad**" on 2024. aastal valminud Ameerika Ühendriikide romantiline komöödia-draamafilm.

Filmi režissöör on Luca Guadagnino ning peaosades astuvad üles Zendaya, Josh O'Connor ja Mike Faist.

## Süžee
Oma abikaasa Art'i tennisekarjääri üles töötanud varalangenud tennisetähest treener, Tashi Duncan, peab abikaasa karjääri päästmiseks seadma ta vastamisi tema ülikooliaegse parima sõbra ning Tashi endise poissõbra Patrickuga. 

## Viited
Luca Guadagnino

**Luca Guadagnino** (sündinud 10. augustil 1971) on Itaalia filmirežissöör ja produtsent. 

Tema filme iseloomustavad nende tundeline keerukus, erootika ja uhked visuaalid. Guadagnino on pälvinud režissöörina Hõbelõvi (2022).

Tema mängufilmidebüüt oli "The Protagonists" (1999), millele lõi 2005. aastal järje "Melissa P."

Laiemat tuntust kogus Guadagnino oma "iha"-triloogiaga, mis koosneb filmidest "Ma olen armastus" (2009), "Päikesest pimestatud" (2015) ja "Kutsu mind oma nimega" (2017). Viimane tõi talle rahvusvahelise tuntuse. 

"Suspiria" (2018), samanimelise 1977. aasta filmi uusversioon, oli Guadagnino esimene õudusfilm. Guadagnino on lavastanud ka HBO minisarja "Oleme, kes me oleme" (2020), romantilise õudusfilmi "Koos kontidega“ (2022) ja romantilise spordifilmi "Väljakutsujad" (2024).

## Viited

## Välislingid

*
Calabasas

**Calabasas** on linn USA-s California osariigis Los Angelese maakonnas.

Calabasas asub Santa Monica mägede jalamail San Fernando oru edelaservas Los Angelese kesklinnast 50 km kaugusel kirdes. Calabasas piirneb loodes Los Angelese linnaosa Woodland Hillsiga, kagus Topanga asulaga, läänes Agoura Hillsi linnaga ja põhjas Hidden Hills linnaga.

Elanike arv oli 2020. aasta rahvaloenduse järgi 23 241.

"Calabasas" tuleneb hispaania keelest ja tähendab "kõrvitsat".

Calabasas sai linnaõigused 5. aprillil 1991, millega see on Los Angelese maakonna kõige noorem linn.

Calabasases asub restoraniketi The Cheesecake Factory peakorter.

2006. aastal keelustati Calabaseses avalikes kohtades suitsetamine.

Calabasase sõpruslinnad on Anqing Hiinas ja Mevaseret Zion Iisraelis.


Mulholland Hwy (209636505).jpeg|Calabasast läbiv Mulholland Highway
Barnes & Noble at The Commons at Calabasas.jpg|Ostukeskus TThe Commons at Calabasas


## Viited

## Välislingid
* Koduleht
The Glenlivet' destilleerimiskoda

**The Glenlivet** on destilleerimiskoda Ballindallochi külas Morays Šotimaa põhjaosas Suurbritannias, kus valmistatakse ühelinnaselist Šoti viskit. See asutati 1824. aastal, on sellest ajast peaaegu katkematult töötanud ning on Põhja-Šoti mägismaa vanim seaduslik viskitehas.

Glenlivet oli avatud ka suure depressiooni ajal, kuid suleti teise maailmasõja ajaks. Pärast sõda on sellest saanud üks suurematest ühelinnaseviskitehastest. Glenlivet' marki viski on Ameerika Ühendriikide müüduim ühelinnaseviski ning maailmas pärast Glenfiddichit müügiarvult teine.

Tänapäeval kuulub vabrik filiaali kaudu Prantsuse alkoholitootjale Pernod Ricard ning aastas toodetakse ligi 6 miljonit liitrit viskit. Suurem osa sellest müüakse The Glenlivet', ülejäänud osa Pernod Richardi kaubamärgi all.

## Vaata ka
* Viskimarkide loend
* Šotimaa viskitehaste loend

## Viited

## Välislingid
* Koduleht
Olivier Faure

**Olivier Faure** (sündinud 18. augustil 1968) on Prantsusmaa poliitik, alates 2018. aastast Sotsialistliku Partei esimene sekretär ja aastast 2012 Rahvusassamblee saadik. Ta oli aastatel 2016–2018 parlamendis sotsialistide ja liitlaste fraktsiooni juht.

## Viited
Ensemble (koalitsioon)

**Ensemble** (prantsuse keelest *Üheskoos*) on liberaalne poliitiline liit, mis sõlmiti Prantsusmaa presidendi Emmanuel Macroni eestvedamisel. See tekkis novembris 2021 ning sellel on presidentaalne enamus, koalitsiooni kuuluvad erakonnad on Renaissance (RE), Demokraatlik Liikumine (MoDem), Horizons, En Commun ja Progressiivne Föderatsioon. Varem kuulusid sinna ka Agir ja Arengu Alad (TDP), kuid need liitusid Renaissance'iga. Maailmavaateliselt on Ensemble'it kirjeldatud tsentristliku või paremtsentristlikuna.

## Vaata ka
* Saadikurühm

## Viited
Enamuseta parlament

**Enamuseta parlament** on termin, mida kasutatakse parlamentaarses süsteemis olukorra kirjeldamiseks, kus ükski erakond ega erakondade liit ei saavuta parlamendis absoluutset enamust (üle 50% kohtadest). See tekitab vajaduse moodustada kas vähemus- või mitme erakonna koalitsioonivalitsus. Eestis on peaaegu alati valitud enamuseta parlament.

## Vaata ka
* Koalitsioonivalitsus
* Vähemusvalitsus
Uus Rahvarinne

**Uus Rahvarinne** (prantsuse keeles *Nouveau Front populaire*, **NFP**) on vasakpoolsete erakondade liit Prantsusmaal. See moodustati 10. juunil 2024 sama aasta parlamendivalimisteks vastusena parempoolsete edule 2024. aasta Euroopa Parlamendi valimistel. Uus Rahvarinne vastandus nii president Emmanuel Macroni selja taha koondunud Ensemble'ile kui ka parempoolsele Rahvusrindele.

Uude Rahvarindesse kuulub enamus riigi vasakpoolsetest erakondadest, suuremad neist on La France Insoumise, Sotsialistlik Partei, Ökoloogiline Blokk, Prantsuse Kommunistlik Partei, Génération.s, Place Publique, Vabariiklikud ja Sotsialistlikud Vasakpoolsed ja Uus Antikapitalistlik Partei. Erakondi ühendas soov hoida ära paremäärmusliku Rahvusrinde võit, selle nimi viitab sõdadevahelisel perioodil fašistidele vastandunud Rahvarindele.

Uus Rahvarinne võitis 2024. aasta parlamendivalimised, programmi põhipunktide seas oli ametiühingute ja kodanikuühiskonna propageerimine. Rahvuskogus saavutati 182 saadikuga suhteline enamus. Liidu erakondadest sai enim ehk 72 kohta La France Insoumise.

## Välislingid
* Koduleht
Jean-Luc Mélenchon

**Jean-Luc Antoine Pierre Mélenchon** (sündinud 19. augustil 1951 Tangeris) on Prantsuse poliitik. Ta oli aastatel 2017–2022 Rahvuskogu liige ja 2009–2017 Euroopa Parlamendi liige. 

Mélenchon astus Sotsialistlikku Parteisse (PS) 1976. aastal ning 1983. aastal valiti ta Massy vallavolikokku. 1985. aastal sai temast Essonne'i departemangunõukogu liige. 

1986. aastal valiti ta esimest korda senatisse ning valiti sinna ka 1995. ja 2004. aastal. Aastatel 2000–2002 oli Melenchon Lionel Jospini valitsuses haridusminister Jack Langi alluvuses kutseharidusminister. Ta oli Sotsialistliku Partei vasakpoolse tiiva liige, kuni ta 2008. aastal koos Rahvuskogu liikme Marc Doleziga erakonnast lahkus ning 2009. aasta alguses Vasakpartei (PG) asutas. Algul oli Mélenchon partei president, hiljem kuni 2014. aastani koos Martine Billardiga kaaspresident. 2009. aasta Euroopa Parlamendi valimisteks moodustati valimisliit Vasakrinne ning Mélenchon osutuks Euroopa Parlamenti valituks. Ta valiti tagasi 2014. aasta valimistel. 

Ta oli aastatel 2017–2022 Rahvuskogu liige ja juhtis 2021. aastani La France Insoumise'i saadikugruppi.

Ta on kandideerinud Prantsusmaa presidendiks kokku kolmel korral (2012, 2017 ja 2022). 2022. aastal jäi tal teise vooru pääsemisest puudu 1,2 protsendipunkti.

2012. aasta presidendivalimiste esimeses voorus sai ta 11,1% häältest ning jäi neljandaks.

Veebruaris 2016 asutas ta erakonna La France Insoumise (LFI), aasta hiljem toimunud presidendivalimistel kogus ta 19,6% häältest ning jäi jälle neljandaks. Melenchon valiti 2017. aastal LFI nimekirjas Rahvuskogusse, ta kogus oma ringkonnas teises voorus 59,9% häältest. Ta kandideeris ka 2022. aasta presidendivalimistel, sai 21,95% häältest ning jäi kolmandaks. Pärast seda juhtis ta 2022. aasta parlamendivalimistel valimisliitu Uus Ökoloogine ja Sotsiaalne Rahvaliit (NUPES), mis sai valimistel teise koha. 2024. aasta parlamendivalimised võitis Uus Rahvarinne, kuhu kuulub ka LFI.

## Viited

## Välislingid
* Koduleht
Anett

**Anett** on naisenimi.

1. jaanuari 2024 seisuga oli eesnimi Anett Eestis 440 naisel ja naisenimedest oli see sageduselt 356. kohal. Levinuim oli see nimi vanuserühmas 25–29 (10 000 elaniku kohta 12,12) ja Hiiu maakonnas (10 000 elaniku kohta 6,15). Kõige rohkem selle eesnime kandjaid oli sündinud augustis (kokku 42). Vanim Anett oli vanuserühmas 40–44.

## Nime tuntud kandjaid
* Anett Arnim
* Anett Griffel
* Anett Györe
* Anett Kisfaludy
* Anett Kontaveit
* Anett Kulbin
* Anett Pötzsch
* Anett Schuck
* Anett Schutting
* Anett Sopronyi
* Anett Vilipuu
* Anett Tamm
* Hege Anett Pettersson
* Marie-Anett Mey

## Viited

## Vaata ka
* Anette

## Välislingid
*
Atomwaffen Division

**Atomwaffen Division** (saksa keelest *Tuumarelvadiviis*; ka **Natsionaalsotsialistlik Vastupanurinne**) on rahvusvaheline ekstreemparemäärmuslik neonatsistlik terrorivõrgustik. See sai alguse Ameerika Ühendriikide lõunaosas ning on nüüdseks levinud mitmesse Ameerika ja Euroopa riiki. Vahel on ajakirjanduses AD liikmeid nimetatud alternatiivseteks parempoolseteks, kuid organisatsioon ise end nii ei sildista, ka AD-siseselt peetakse end ekstremistideks. Seda on kirjeldatud üheks 21. sajandi vägivaldseimaks neonatsiliikumiseks. Ameerika Ühendriikide Southern Poverty Law Center liigitab Atomwaffen Divisioni vihagrupiks, mõned valitsused, sh Kanada ja Suurbritannia, terrorirühmituseks.

Atomwaffen Divisioni liikmeid on mõistetud süüdi mõrvades, pommirünnakutes, terrorirünnakutes ja muudes kuritegudes.

## Vaata ka
* Antipoodi Vastupanu
* Aaria Vabariiklik Armee
* The Base (vihagrupp)
* Terroristlik Võitlusorganisatsioon
* Hanau tulistamised
* National Action (Suurbritannia)
* Natsionaalsotsialistlik Liikumine (Ameerika Ühendriigid)
* Natsionalistlik Rinne (Ameerika Ühendriigid)
* Natsionaalsotsialism / Valge Võim
* Põhjala Vastupanuliikumine
* Patriot Front
* Ameerika Avangard
* Unite the Right
* Alternatiivsed parempoolsed
* Paremäärmuslik terrorism
* Rise Above Movement
* Fašistlike liikumiste loend
* Naonatsiorganisatsioonide loend

## Viited
Suomen Sisu

**Suomen Sisu** (soome keelest *[[Soome]] [[Sisu]]*) on Soome organisatsioon, mis defineerib end rahvusliku ja patriotistlikuna ning on vastu massimmigratsioonile ja mitmekultuurilisusele. Suomen Sisu toetab rahvusriike ning on vastu rahvusülesusele, eriti Euroopa Liidule. See sai alguse Soome Rahvusliidu noorteorganisatsioonina aastal 1998, kaks aastat hiljem öeldi Rahvusliidust lahti. Suomen Sisu ei seosta end ühegi erakonnaga, kuid selle liikmed on kuulunud erinevatesse erakondadesse, tihti Põlissoomlaste ridadesse.

## Viited

## Välislingid
* Koduleht
Lykurgos (Sparta)

**Lykurgos** (kreeka keeles Λυκοῦργος, *Lykourgos*) oli Vana-Kreeka müütiline seadusandja, kes on tuntud eelkõige Sparta seaduste ja ühiskonnakorralduse rajamise poolest. Teda peetakse Sparta ühiskonna rangelt distsiplineeritud ja militaristliku eluviisi (eunomia) kujundajaks.

Lykurguse elu ja tegevuse kohta on vähe kindlaid ajaloolisi andmeid ning paljud tema eluloolised detailid põhinevad legendidel. Arvatakse, et ta elas umbes 9. või 8. sajandil eKr, kuigi mõned allikad paigutavad ta varasemasse aega. Tema kohta levivad lood räägivad, et ta reisis paljudesse maadesse, sealhulgas Kreetale ja Egiptusesse, kust ta ammutas ideid Sparta seaduste loomiseks.

Tema loodud seadused, mida tuntakse Suure Rhetra nime all, kehtestasid range ühiskondliku korra, rõhutasid sõjalist distsipliini, kollektiivset kasvatust (*[[agoge]]*) ja võrdsust spartalaste seas. Need seadused aitasid luua Sparta, mis oli tuntud oma tugeva sõjaväe ja erakordse distsipliini poolest.

Hilisemad spartalased kummardasid teda kui jumalat.

## Vaata ka
* Drako (seadusandja)
* Solon

## Kirjandus
* 
* 
* 
* 
* 
*
Traver Rains

**Traver Rains** (sündinud 4. märtsil 1977 Colorado osariigis Fort Collinsis) on Ameerika Ühendriikide televisiooniesineja ja fotograaf, endine moedisainer moemärgile Heatherette.

Ta kasvas üles Montana osariigis hobuserantšos. Texase osariiki Dallasesse suundus ta ülikooli õppima majandust ja rahvusvahelist äritegevust. Kraadi omandamise järel kolis ta New Yorki, kus treenis esmalt hobuseid. Richie Richiga kohtudes sulandus ta kohalikku moeskeenesse, mil kahasse alustati moestuudio edendamist moemärgi all Heatherette. Nende klientidest olid tuntuimad Madonna, Naomi Campbell, Gwen Stefani, Paris Hilton, Britney Spears, Mariah Carey ja Aerosmith.

Ta oli vahekohtunik modellide võistlust kajastanud teleseriaalides “America's Next Top Model” ja “Project Runway Canada”. Teda on korduvalt näidatud muusikakanalites MTV ja VH1, ta on saatekülalisena ilmunud mitmetesse õhtu- ja uudistesaadetesse.

Ta elab praegu Californias, kus töötab fotograafina ja omab vastavat stuudiot Hollywoodis. Ta on loonud kaubamärgi T. Rains, mille all turustab siiditrükis ülakeharõivaid nii kohalikus butiigis kui internetis. Riided kätkevad endas Metsikut Läänt, popkultuuri ja huumorit.

## Vaata ka
* David LaChapelle
Saksa okupatsioon Prantsusmaal

**Sõjaväehaldus Prantsusmaal** (saksa keeles *Militärverwaltung in Frankreich*; prantsuse keeles *Administration militaire en France*) oli Natsi-Saksamaa poolt teise maailmasõja käigus Prantsusmaa põhja- ja lääneosa haldamiseks loodud sõjaväevalitsus. Algne *zone occupée* (prantsuse keelest okupatsioonitsoon) seati üles juunis 1940. Kui novembris 1942 okupeeriti ka varasem *[[zone libre]]* (vaba tsoon), nimetati algselt okupeeritud ala põhjatsooniks (*zone nord*) ning uus ala lõunatsooniks (*zone sud*).

Režiimi reguleeris teine Compiègne'i vaherahu, mis sõlmiti kui Prantsusmaa Wehrmachti eduka välksõja tulemusel lüüa sai. Nii prantslased kui sakslased arvasid vaherahu sõlmides, et režiim peab kestma lühikest aega, kuna oodati vaherahu sõlmimist ka Suurbritannialt. Selle tõttu nõustus Prantsusmaa näiteks, et Prantsuse sõdurid jäävad kuni vaenutegevuse lõpuni sõjavangideks.

Prantsusmaa lüüasaamisega lõppes ka Prantsuse Kolmas Vabariik ning rajati n-ö Prantslaste Riik (*État français*), mis *de jure* kontrollis kogu riiki, kuid *de facto* vaid vaba tsooni. Kuna *de jure* pealinn Pariis asus okupeeritud tsoonis, kolis Saksamaa nukuvalitsus Vichy linna ning seetõttu tuntakse seda režiimi Vichy valitsusena.

Vichy valitsusel okupeeritud tsooni üle *de facto* kontrolli ei olnud, seal kehtis Saksa diktatuur. Vabas tsoonis oli Vichy valitsus reaalsuses iseseisvusetu Saksamaa nukuvalitsus. Saksa okupatsioon laienes üle terve Prantsusmaa 11. novembril 1942 kui Saksamaa ja Itaalia operatsiooniga Anton Lõuna-Prantsusmaa hõivasid. See oli vastukäik 9. novembril toimunud Liitlaste sissetungile Prantsuse Põhja-Aafrikasse.

Saksa okupatsioon lõppes, kui Liitlased Normandia dessandi ja operatsiooniga Dragoon 1944. aastal Prantsusmaa vabastasid. Ametlikult kestis Saksa okupatsioon maist 1940 detsembrini 1944, kuigi Liitlased olid 1944. aasta lõpuks peaaegu kogu Prantsusmaa vabastanud.

## Vaata ka
* Hôtel Terminus
* Pariis teises maailmasõjas

## Kirjandus
* Isabelle von Bueltzingsloewen, (ed) (2005). *"Morts d'inanition": Famine et exclusions en France sous l'Occupation*. Rennes: Presses Universitaires de Rennes. 
* 
* Robert Gildea (2002). *Marianne in Chains: In Search of the German Occupation 1940–1945*. London: Macmillan. 
* Gerhard Hirschfeld & Patrick Marsh  (eds) (1989). *Collaboration in France: Politics and Culture during the Nazi Occupation 1940-1944*. Berg Pub, 
* Julian T. Jackson (2001). *France: The Dark Years, 1940–1944*. Oxford: Oxford University Press. 
* Shtasel, Rebecca. "Workers’ resilience in occupied France: workers in Le Havre, 1941–1942." *French History* 34.2 (2020): 235-252.
Good Charlotte (album)

**"[[Good Charlotte (album)|Good Charlotte]]"**  on ansambli Good Charlotte debüütalbum, mis ilmus 2000. aasta septembris.

## Lood
#"Little Things" – 3:23
#"Waldorfworldwide" – 3:21
#"The Motivation Proclamation" – 3:36
#"East Coast Anthem" – 2:27
#"Festival Song" – 3:00
#"Complicated" – 2:49
#"Seasons" – 3:15
#"I Don't Wanna Stop" – 2:41
#"I Heard You" – 2:43
#"Walk By" – 2:42
#"Let Me Go" – 3:01
#"Screamer" – 3:36
#"Change" – 8:38

## Koosseis
*Joel Madden – laul
*Benji Madden – kitarr, taustalaul
*Billy Martin – kitarr
*Paul Thomas – bass
*Aaron Escolopio – trummid
Richie Rich (moekunstnik)

**Richie Rich** (kodanikunimega **Richard Eichhorn**; sündinud 11. novembril 1970 New Jersey osariigis) on Ameerika Ühendriikide moekunstnik ja endine iluuisutaja.

## Noorus
12-aastaselt kolis ta koos perega California osariiki, kus kasvas üles San Joses. Tema hüüdnimi pärineb koolikiusajatelt. Iluuisutamisega hakkas ta tegelema teismelisena, veidi hiljem liitus ta rändetendusega Ice Capades. Tema treener valmistas samas olümpiamängudeks ette Kristine Tsuya Yamaguchit. Ta trennikaaslane oli Val Joe Galindo ning koreograafiat sättis Emmydega pärjatud kanadalanna Sarah Kawahara.

San Franciscos kujunes temast *performer*.

## Moekarjäär
1990. aastate alguses kolis ta New Yorki. Ta liitus sündmusterohke skeenega tänavamoest ja ööklubidest, kust värvati sealhulgas Susanne Bartschi  elupõletajate seltskonda Club Kids. Heatherette'i moemärki juhtis ta koos Traver Rainsiga aastail 1999–2008. Ta figureeris tihti nii Amanda Lepore'iga, kui tegi koostööd fotograaf David LaChapelle'i ja moedisainer Patricia Fieldsiga ning selliste kohalike kuulsustega nagu Paris Hilton ja Pamela Anderson.

### Üksiküritajana
2010. aastaist jäi ta looming aga eraklikuks, ta tõi välja popkultuuri ja kiirmoodi ühendavad kollektsioonid "A*Muse", "Popluxe", "Villionaire" ja "Richerette".
Vana-Rooma arhitektuur

**Vana-Rooma arhitektuur** on Rooma riigi ajal välja kujunenud arhitektuurilisele stiil, mis mõjutas oluliselt lääne arhitektuuri arengut. Rooma arhitektuur oli sügavalt mõjutatud kreeka ja etruski stiilidest, kuid roomlased täiendasid neid uuendustega, mis võimaldasid luua monumentaalseid ja vastupidavaid ehitisi.

Roomlased olid teerajajad ehitusmaterjalide ja -tehnoloogiate arendamisel. Nad täiustasid betooni kasutamist, mis võimaldas ehitada suuremaid ja keerukamaid struktuure, nagu kuplid ja võlvid. Samuti olid nad osavad telliste ja marmori kasutamisel, mis andis nende hoonetele nii püsivuse kui ka esteetilise ilu.

Vana-Rooma arhitektuuri iseloomustavad mitmed ikoonilised ehitustüübid, sealhulgas templid, amfiteatrid, akveduktid, termid ja triumfikaared. Tuntumateks näideteks on Colosseum, mis oli suurim Rooma riigi suurim amfiteater, Panteon oma hiiglasliku betoonkupliga ning Rooma foorum, mis oli linna poliitiline ja majanduslik süda.

## Vaata ka
* Vana-Kreeka arhitektuur
* Mesopotaamia arhitektuur
* Ahhemeniidide arhitektuur
* Vana-Rooma tehnoloogia
* Vana-Rooma põllumajandus
Ari Matti Mustonen

**Ari Matti Mustonen** (sündinud 20. jaanuaril 1992) on Tallinnast pärit eesti lavakoomik.

## Välislingid

* Ametlik koduleht
* Ari Matti Mustonen andmekogus IMDb (inglise)
Nexus 2

**"Nexus 2"** on Eesti ansambli Nexus teine album. Album ilmus 2004. aasta augustis. Albumi üks tuntumaid lugusid "Hingetuna" võitis Raadio 2 Aastahiti võistlusel esikoha.

## Lood
#"Sind sind sind" – 3:09
#"Lubasid tulla" (koos Koit Toomega) – 3:32
#"Maybe" – 3:18
#"Nii hea (silmad)" – 3:38
#"Muinasloos" – 3:29
#"Suvi (tuli nägi ja võitis kõik)" – 2:56
#"Sinuga koos" – 3:40
#"Aeg peatub" – 3:28
#"Mu poeg" – 3:43
#"Hingetuna" – 3:48
#"Väike tüdruk" – 3:46
#"Lubasid tulla" (klubi versioon) – 3:59
#"Sinuga koos" (Skywalkers UK dance mix) – 3:34
Virumaa piiskopkond

**Virumaa piiskopkond** oli rooma katoliku kiriku Lundi peapiiskopkonna lühiajaline piiskopkond Eestimaal, hõlmates Virumaad ja Järvamaad.

Pärast Taani kuninga ja vasallide sõjalist võitu Lindanise lahingus eestlaste muistses vabadusvõitluses vallutasid ja ristisid taanlased 1219. ja 1220. aastal Põhja-Eesti alad ning saavutasid kontrolli Harjumaa, Virumaa, Alutaguse, osa Läänemaa ja Järvamaa üle, kuhu asutati Eestimaa hertsogkond Taani kuninga valdusena. Esimeseks Eestimaa hertsogiks nimetas Taani kuningas Valdemar II aastal 1220 oma poja Knudi. Kuningas Valdemar II lahkus ise 1219. aasta suve lõpul ja määras vallutatud ja vallutatavate maade asehalduriks Anders Suneseni.

Virumaa piiskopkonna asutas 1220 aastal Lundi peapiiskop Andreas Sunesen ja see kuulus see Lundi peapiiskopkonna alla, Viru piiskopkonna katedraalile anti kohe suur maavaldus, 70 adramaa suurune Tõrma küla. Virumaa piiskopkonna olemasolu lõppes 1220. aastatel, kui Mõõgavendade ordu ning Riia ja Tartu piiskopid vallutasid kõik Taani valdused Eestimaal. 

30. jaanuaril 1232 sätestas paavst Gregorius IX avaldatud bullas "Fraternitati tuae" paavsti legaat Alna Balduinile, et ta peab Eestimaal ja Liivimaal eraldama paavsti nimel valdusi, kasutades selleks vajadusel relva jõudu. Paavst käskis Riia ja Lihula (Tartu) piiskoppidel ning Mõõgavendade ordul anda legaadile üle Virumaa, Järvamaa ja Läänemaa.

Paavsti legaadi Modena Wilhelmi (*Modena Guillemuse*) osavõtul sõlmitud Stensby lepingu kohaselt tagastas Rooma paavstile alluv vaimulik Liivi ordu kui Mõõgavendade ordu järglane 1238. aastal Taanile Tallinna, Rakvere ja Narva linnused, Revala, Harjumaa ja Virumaa (umbes 12 000&nbsp;km²). Järvamaa jäi Liivi ordule, kuid ordu ei tohtinud Taani kuninga loata sinna kindlustusi rajada, kuid  jäi koos ülejäänud Taani hallatava Eestimaaga kiriklikult Lundi peapiiskopkonna Tallinna piiskopi diötseesi.

Kui Taani kuningas Valdemar II 1238. aastal Stensby lepinguga Põhja-Eesti taas oma valdusse sai, siis otsustati, et Taani võimu aluses Põhja-Eestis pole vajadust kahe erineva piiskopkonna jaoks. Lundi peapiiskop (1228–1252) Uffe Thrugotsen andis Virumaa piiskopkonna üle Tallinna piiskopile Thorkillile (1240–1260). 

24. veebruaril 1248 määras paavst Innocentius IV Virumaa piiskopkonna Lundi peapiiskopkonna jurisdiktsiooni alla, kuid Liivimaa peapiiskop Albert Suerbeer nimetas aasta varem Virumaa piiskopiks munk Dietrichi. Paavst Aleksander IV tegi 7. juulil 1260 Riia peapiiskop Suerbeerile ülesandeks määrata Virumaa piiskop mõne teise piiskopkonna piiskopiks. Diedrich ei tegutsenud kunagi oma piiskopkonnas Virumaal, kuid asudes Reinimaal, seadis ametisse preestreid, andis Rooma paavsti volitusel välja ametlikke tõestuskirju (saksa keeles *Urkunde*) ja pattude andeksandmise kirju. 

## Virumaa piiskopid
*abt Ostradus, 1220–1227,
*Diedrich Mindenist, 1246–1272.

## Viited
Mísia

**Mísia** (kodanikunimega **Susana Maria Alfonso de Aguiar**; 18. juuni 1955 Porto – 27. juuli 2024 Lissabon) oli portugali *[[fado]]*-laulja.

Ta suri 69-aastaselt vähki.

### Diskograafia
* 1991 – "Mísia"
* 1993 – "Fado"
* 1995 – "Tanto menos, tanto mais"
* 1998 – "Garras dos Sentidos"
* 1999 – "Paixões diagonais"
* 2001 – "Ritual"
* 2003 – "Canto"
* 2005 – "Drama box"
* 2009 – "Ruas (Lisboarium & Tourists)"
* 2011 – "Senhora da Noite"
* 2013 – "Delikatessen Café Concerto"
* 2015 – "Para Amália"
* 2016 – "Do primeiro fado ao último tango"
* 2019 – "Pura vida (Banda sonora)"
* 2022 – "Animal sentimental"

## Tunnustus
* 2004 – Ordre des Arts et des Lettres, rüütliklass
* 2005 – Ordem do Mérito, komandöriklass 

## Viited

## Välislingid

*Laulja koduleht
Juho Nikkarinen

**Juho Nikkarinen** (4. jaanuar 1937 Gattšina rajoon, Leningradi oblast – 7. märts 1979 Tallinn) oli eesti raamatu- ja plakatikunstnik.

Ta õppis aastatel 1954–1958 Tartu Kunstikoolis ja 1964. aastal lõpetas graafika erialal Eesti Riikliku Kunstitiinstituudi.

Ta töötas Tallinnas ETKVL-i Reklaamikombinaadis kunstnikuna (1964–1969) ning kirjastuses Eesti Raamat (1969–1972) ja Vabariikliku Filmilaenutuskontoris (1972–1979) kunstilise toimetajana. 

## Looming
Nikkarinen tegi raamatu- ja filmireklaamikujundusi ning poliitilisi ja filmiplakateid. Talle on iseloomulik on lakooniline ja dekoratiivne laad: plakatid "9. mai 1945" (1970), "Au mehisele kaevurile" (1972), "Viisaastak hindele "viis"" (1973), "V. I. Lenini lipu all" (1976), "Aeg ei oota!" (1978), "Suvi" (filmi reklaamplakat, 1976).

## Viited

## Kirjandus
*Ants Säde. "Nikkarinen, Juho, plakatist". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 343

## Välislingid
*Haud Tallinna Liiva kalmistul
Jailson Marques Siqueira

**Jailson Marques Siqueira** (sündinud 7. septembril 1995 Caçapava do Sulis) on Brasiilia jalgpallur, kes mängib kaitsva poolkaitsjana Hispaania kõrgliigaklubis Celta de Vigo.

25. veebruaril 2016 debüteeris Jailson Rio Grande do Suli osariigi meistrivõistlustel Grêmio meeskonnas mängus Sport Club São Paulo vastu. Brasiilia kõrgliigas debüteeris ta sama aasta 11. juunil mängus Fluminense vastu ning kuulus seejärel Grêmio põhikoosseisu. Brasiilia kõrgliigas lõi ta esimese värava 16. juunil 2016 mängus Chapecoense vastu. 2016. aastal võitis ta Grêmioga Brasiilia karikavõistlused, 2017. aastal Copa Libertadorese ning 2018. aastal Recopa Sudamericana Rio Grande do Suli osariigi meistrivõistlused.

Aastatel 2018–2020 mängis Jailson kaks hooaega Türgi kõrgliigaklubis Fenerbahçe. 2020. aasta septembris liitus ta Hiina kõrgliigaklubiga Dalian Professional.

2022. aasta jaanuaris naasis Jailson Brasiilia kõrgliigasse, kui sõlmis lepingu Palmeirasega. 2022. aasta märtsis võideti Lõuna-Ameerika superkarikas Recopa Sudamericana, kui alistati kahe mängu kokkuvõttes teine Brasiilia klubi, Athletico Paranaense. Esimeses mängus lõi Jailson Palmeirase esimese värava kahest. 2023. aasta jaanuaris võitis ta Palmeirasega Brasiilia superkarika, kui alistati Flamengo tulemusega 4:3. 2023. aastal tuli ta Palmeirasega ka Brasiilia meistriks, kuid sai sel hooajal Brasiilia kõrgliigas väljakule vaid kaheksas mängus.

2023. aasta detsembris sõlmis ta kuni 2025. aasta juunini kehtiva lepingu Celta de Vigoga.

## Saavutused
;Grêmio
*Copa do Brasil: 2016
*Copa Libertadores: 2017
*Recopa Sudamericana: 2018
*Campeonato Gaúcho: 2018
*Klubide maailmameistrivõistlused: Teine koht 2017
;Palmeiras
*Recopa Sudamericana: 2022
*Campeonato Paulista: 2022, 2023
*Campeonato Brasileiro Série A: 2022, 2023
*Supercopa do Brasil: 2023
*Klubide maailmameistrivõistlused: Teine koht 2021

## Viited
Annegray

**Annegray** (prantsuse keeles *Prieuré Saint-Jean-Baptiste d'Annegray*) on varakeskajast pärit arheoloogiamälestis Vogeeside jalamil Ida-Prantsusmaal, Haute-Saône'i departemangus. Kohas asetses püha Columbanuse umbes 591. aastal asutatud klooster, varaseim kolmest selles piirkonnas lähestikku asuvast kloostrist (teised on Luxeuil's ja Fontaines).

Ainus info kloostri kohta pärineb Columbanuse hagiograafi Bobbio Jonase tekstidest, kes kirjutab, et valitseja andis Columbanusele maa keset metsikut loodust. Arheoloogilised kaevamised on ilmsiks toonud, et varem asus sel koha Rooma asula Anagrates. Tänapäeval on kohal näha osaliselt säilinud kloostrikiriku ja müüride vundamendid ning mõned kivisarkofaagid kirikuaseme lähedal.

## Viited

## Välislingid
* E. Marron. In His Silvis Silere: The Monastic Site of Annegray - Studies in a Columbanian Landscape. - University of Galway Theses. 2012-09-21